open-index/open-wikipedia-markdown huggingface dataset:
Jun Nishikawa

**Jun Nishikawa** (; s. 21. helmikuuta 2002 Kanagawa) on japanilainen jalkapalloilija, joka edustaa japanilaista Cerezo Osakaa. Hän on pelipaikaltaan hyökkäävä keskikenttäpelaaja.

## Jalkapallomaajoukkue
Nishikawa kuului Japanin U-20 joukkueeseen alle 20-vuotiaiden MM-kilpailuissa 2019.

## Lähteet

## Aiheesta muualla
*Soccerway
Kakarlammi

**Kakarlammi** tai **Kakarlampi** voi tarkoittaa ainakin seuraavia:

* Kakarlammi, lampi Forssassa
* Kakarlammi, lampi Hollolassa
* Kakarlammi, lampi Kouvolassa
* Kakarlammi, lampi Lahdessa
* Kakarlammi, lampi Lohjan Karjalohjalla
* Kakarlammi, lampi Lohjan Nummi-Pusulassa
* Kakarlammi, lampi Lohjan Seterinkulmassa
* Kakarlammi, lampi Mäntsälässä
* Kakarlammi, lampi Ruovedellä
* Kakarlammi, lampi Salon Heinäsuolla
* Kakarlammi, lampi Salon Johannislundissa
* Kakarlammi, lampi Salon Kiikalassa
* Kakarlammi, lampi Salon Kiskossa
* Kakarlammi, lampi Salon Valkjärvellä
* Kakarlammi, lampi Somerolla
* Kakarlammi, lampi Tammelassa
* Kakarlammi, lampi Vihdissä
* Kakarlampi, järvi Espoon Kolmperässä
* Kakarlampi, järvi Kirkkonummen Laitamaalla
* Kakarlampi, lampi Kouvolassa lähellä Vainikkaa
* Kakarlampi, lampi Kouvolassa lähellä Vekaranjärveä
* Kakarlampi, lampi Mäntsälässä.
Maya Hawke

**Maya Ray Thurman-Hawke** (s. 8. heinäkuuta 1998 New York, New York) on yhdysvaltalainen näyttelijä, laulaja-lauluntekijä ja malli. Hän on Hollywood-näyttelijöiden Ethan Hawken ja Uma Thurmanin tytär. Hän aloitti uransa mallina ja teki näyttelydebyyttinsä vuonna 2017 televisiosarjassa *[[Little Women (vuoden 2017 televisiosarja)|Little Women]]*.

Hawken tunnetuin rooli lienee Robin Buckley scifi-kauhusarjassa *[[Stranger Things]]*, missä hän on näytellyt vuodesta 2019 asti. Hän on myös julkaissut kolme studioalbumia: *[[Blush]]* (2020), *[[Moss (albumi)|Moss]]* (2022) ja *[[Chaos Angel]]* (2024).

## Elämä ja ura
### Varhainen elämä
Hawke on näyttelijöiden Ethan Hawken ja Uma Thurmanin tytär. Hawke ja Thurman tapasivat elokuvan *[[Gattaca]]* (1997) kuvauksissa. He menivät naimisiin toukokuussa 1998 ja erosivat vuonna 2005. Hawken veli syntyi vuonna 2002. Hänellä on myös kaksi siskopuolta (s. 2008 ja 2011) isänsä puolelta sekä myös kolmas siskopuoli (s. 2012) äitinsä puolelta.

Hawkella on dysleksia, mikä johti siihen, että hän joutui vaihtamaan koulua useasti ala-asteella.

### Mallinura
Kuten äitinsä ja isoäitinsä, Hawke teki mallintöitä *[[Vogue]]lle* uransa alussa. Vuonna 2017 hän tähditti Calvin Kleinin videokampanjaa, jonka ohjasi Sofia Coppola. Syyskuussa 2022 Hawke esiintyi Calvin Kleinin alusvaatekampanjassa.

### Näyttelijänura
Hawke teki debyyttinsä BBC-minisarjassa *[[Little Women (minisarja)|Little Women]]*, jossa hän näytteli Jo Marchia. Vuonna 2019 hän teki lopullisen läpimurtonsa scifi-kauhusarja *[[Stranger Things]]in* kolmannella tuotantokaudella. Samana vuonna hän esitti sivuroolia Quentin Tarantinon elokuvassa *[[Once Upon a Time in Hollywood]]*.

Vuonna 2020 Hawke tähditti draamakomediaa *[[Mainstream (elokuva)|Mainstream]]* yhdessä Andrew Garfieldin kanssa. Samana vuonna hän esiintyi isänsä tähdittämän minisarjan *[[The Good Lord Bird]]in* viidennessä jaksossa. Vuonna 2021 Hawke esiintyi pääroolissa Netflixin kauhuelokuvassa *[[Fear Street - Osa 1: 1994]]* ja seuraavana vuonna Netflixin komediaelokuvassa *[[Do Revenge]]*.

Vuonna 2023 Hawke esiintyi sivurooleissa elokuvissa *[[Asteroid City]]* ja *[[Maestro (elokuva)|Maestro]]*, joista jälkimmäinen oli ehdolla parhaan elokuvan Oscar-palkinnon saajaksi.

### Laulaja-lauluntekijänura
Elokuussa 2019 Hawke julkaisi kaksi ensimmäistä singleään, ”To Love A Boy” ja ”Stay Open”. Hawke kirjoitti ja äänitti kappaleensa Grammy-palkitun laulajan, Jesse Harrisin kanssa. 18. maaliskuuta 2020 Hawke julkaisi debyyttialbuminsa, *[[Blush]]*, ensimmäisen kappaleen nimeltä ”By Myself”. Albumi julkaistiinn 19. kesäkuuta 2020. Hänen toinen studioalbuminsa *[[Moss (albumi)|Moss]]* julkaistiin 23. syyskuuta 2022. Kolmas studioalbumi *[[Chaos Angel]]* julkaistiin 31. toukokuuta 2024.

## Yksityiselämä
Vuonna 2023 Hawke alkoi seurustella pitkäaikaisen ystävänsä ja muusikon, Christian Lee Hutsonin, kanssa. He menivät naimisiin 14. helmikuuta 2026 New York Cityssä.

## Filmografia

## Diskografia
### Albumit
* *[[Blush]]* (2020)
* *[[Moss (albumi)|Moss]]* (2022)
* *[[Chaos Angel]]* (2024)

## Palkinnot ja ehdokkuudet

## Lähteet

## Aiheesta muualla

* Viralliset kotisivut 
*
Harry Kupfer

**Harry Kupfer** (12. elokuuta 1935 Berliini – 30. joulukuuta 2019) oli saksalainen oopperaohjaaja ja merkittävimpiä saksalaisia oopperaohjaajia. Hän oli Komische Oper Berlinin pitkäaikainen pääohjaaja 1981–2002.

Kupfer teki kansainvälisen läpimurtonsa 1978 Wagnerin *[[Lentävä hollantilainen (ooppera)|Lentävän hollantilaisen]]* ohjaajana Bayreuthin musiikkijuhlilla. Hän teki Richard Wagnerin oopperoista moderneja ohjauksia. Hän teki kapellimestari Daniel Barenboimin kanssa pitkään yhteistyötä, jonka aloitti Wagnerin Ring-sykli 1988. Hänen ohjauksiaan on esitetty myös Suomessa, muun muassa Kansallisoopperassa Wagnerin *[[Parsifal]]*.

## Lähteet

## Aiheesta muualla
Akaiwa

**Akaiwa** () on Japanin kaupunki Honshūn saarella Chūgokun alueella Okayaman prefektuurissa. Se sijaitsee sisämaassa prefektuurin itäosassa Okayaman kaupungin koillispuolella. Kaupungin alue ulottuu etelästä Okayaman tasangolta pohjoiseen Kibin ylängölle. Akaiwassa on 44&nbsp;195 asukasta (joulukuussa 2019) ja sen pinta-ala on 209,36 neliökilometriä.

Akaiwa on kaupunkina suhteellisen uusi: se perustettiin vuonna 2005 yhdistämällä toisiinsa Akasakan, Kumayaman, San’yōn ja Yoshiin maaseutukaupungit. Asutus kaupungin alueella on vanhaa. Siellä on säilynyt muun muassa useita *[[kofun]]*-hautakumpuja ja Nara-kaudella perustetun Bizenin provinssin provinssitemppelin (*kokubun-ji*) jäänteet. Kaupungin eteläosat ovat kehittyneet Okayaman lähiönä, ja sinne on perustettu suuria aluerakentamishankkeita. Maaseutualueilla viljellään erityisesti persikoita ja viinirypäleitä sekä niiden lisäksi riisiä, vihanneksia ja mustia soijapapuja. Kaupunkiin on sijoittunut myös elintarviketeollisuutta.

Kumayaman aluetta kaupungin kaakkoisosassa palvelee JR Nishi-Nihonin San’yō-päälinja.

## Kuvia

Tiedosto:Ryoguzan Kofun, zenkei-1.jpg|Ryōgūzanin kofun-hautakumpu
Tiedosto:Okayama Agriculture Park German Forest Kronenberg 08.jpg|Okayaman saksalainen teemapuisto Kronenberg
Tiedosto:Enjuin (Akaiwa), sanmon.jpg|Enjū-inin temppeli
Tiedosto:岡山県赤磐市立図書館.jpg|Akaiwan kaupungin kirjasto


## Lähteet

## Aiheesta muualla

* Kaupungin internetsivut
Tiheikkö

**Tiheikkö** on tiheä puiden tai korkeiden pensaiden muodostama kasvusto, jota hallitsee usein vain yksi tai muutama laji, jättäen muut ulkopuolelle. Tiheiköt voivat muodostua lajeista, jotka tuottavat suuren määrän itämiskykyisiä siemeniä, jotka kasvavat emokasvien suojaamina. Tiheikkö voi muodostua myös pensaan juurivesoista.

Joissakin tapauksissa tiheikköjen muodostumista tai leviämistä edesauttaa ihmistoiminta alueella.
Calamagrostis rubescens

***Calamagrostis rubescens*** on heinäkasvien heimoon kuuluva kasvilaji, joka tunnetaan englanniksi nimellä *pinegrass* (suom. mäntyheinä). Lajilla ei ole virallista suomenkielistä nimeä.

## Ulkonäkö ja koko
*Calamagrostis rubescens* on monivuotinen mättäänä kasvava heinä, joka kasvaa pystyssä 60–100 senttimetrin korkuiseksi. Lehdet ovat tavanomaisia, kapeita ja litteitä. Lehtien tyvellä on näkyviä karvoja.

Tähkylöistä muodostuva kukinto on kapea, piikkimäinen röyhy, jonka pituus on tavallisesti kuusi senttimetriä. Jokainen tähkylä on noin puoli senttimetriä pitkä; taipuneet tai kiertyneet vihneet ovat suunnilleen yhtä pitkiä. Jokaisessa tähkylässä on yksi kukka ja jokaisessa haarassa on useita tähkylöitä. *Calamagrostis rubescens* on siitä epätavallinen heinä, että se kukkii harvoin; kasvi leviääkin pääasiassa suikertavilla maavarsillaan. Kasvi tuottaa kukkia vain täydessä auringonpaisteessa kesäkuun lopusta elokuuhun.

## Levinneisyys
Laji on kotoisin läntisestä Pohjois-Amerikasta, jossa sen levinneisyysalue ulottuu Kanadan Brittiläisestä Kolumbiasta ja Manitobasta Yhdysvaltain Kaliforniaan ja Coloradoon.

## Elinympäristö
*Calamagrostis rubescens* -lajia esiintyy monenlaisilla metsäisillä alueilla ja muissa elinympäristöissä.

## Kuvia

Calamagrostis rubescens (5192270675).jpg
Calamagrostis rubescens 4.jpg
Calamagrostis rubescens 6.jpg
J20160625-0005—Calamagrostis rubescens—RPBG (27805039592).jpg
Calamagrostis rubescens 5.jpg
Calamagrostis rubescens (5192869172).jpg


## Lähteet
Dryopteris arguta

***Dryopteris arguta*** on alvejuurikasvien heimoon ja alvejuurien sukuun kuuluva kasvilaji, jolla ei ole suomenkielistä nimeä.

## Ulkonäkö ja koko

*Dryopteris arguta* on muodoltaan melko vaihteleva. Lehdet ovat ainavihantia, 25–90 senttimetriä pitkiä ja 8–30 senttimetriä leveitä. Lehtiruoti on pituudeltaan noin neljännes tai kolmannes lehden pituudesta; alapinta, joskus yläpintakin on peitetty vaaleanruskeilla suomuilla. Toisinaan lehdykät ulkonevat kulmassa lehtiruodista aiheuttaen lehdelle suipon ja pörröisen ulkonäön; hammaslaitaisten lehdyköiden kärjissä voi olla vihneitä. Itiöpesäkkeistöt sijaitsevat suunnilleen keskiruodin ja lehdykänreunan puolivälissä. Ohuet, koverat indusiat ovat tiheästi järjestäytyneitä ja peittävät itiöpesäkkeet lähes kokonaan.

Kromosomiluku on 2n = 82.

## Levinneisyys
*Dryopteris arguta* -lajia esiintyy läntisessä Pohjois-Amerikassa rannikkoalueilla ja vuorilla 0–1800 metrin korkeudessa Kanadan Brittiläisestä Kolumbiasta Yhdysvaltain Kaliforniaan ja Arizonaan, jossa siitä käytetään epävirallista englanninkielistä nimeä *Coastal Woodfern*.

## Elinympäristö
Laji kasvaa monenlaisissa elinympäristöissä, esimerkiksi Kalifornian ikivihreissä sekametsissä, Kalifornian tammimetsissä (chaparral) ja Kalifornian tasaisen ja mäkisen maan varjoisilla rinteillä. Jotkut lajin elinympäristöt ovat osa välimerellistä kasvillisuusvyöhykettä.

## Lähteet
Julian Dennison

**Julian Bailey Dennison** (s. 26. lokakuuta 2002 Lower Hutt, Uusi-Seelanti) on uusiseelantilainen näyttelijä. Hänet tunnetaan rooleistaan elokuvissa *[[Hunt for the Wilderpeople]]* (2016) ja *[[Deadpool 2]]* (2018).

## Filmografia

## Lähteet

## Aiheesta muualla
*
Keltatetra

**Keltatetra** (*Hyphessobrycon bifasciatus*) on amerikantetrojen (Acestrorhamphidae) heimoon kuuluva kalalaji, jota pidetään akvaariokalana. Kalan tieteellinen lajinimi *bifasciatus* tulee latinan kielestä ja merkitsee "kahdesti raidoitettua".

Keltatetraa tavataan itäisestä Brasiliasta.

Keltatetran väri vaihtelee luonnossa yksilön mukaan kellertävästä hopeanharmaaseen. Koiraiden peräevä on kupera, naaraiden kovera. Koiraat ovat myös värikkäämpiä ja hoikempia erityisesti lisääntymisajan lähestyessä. Luonnossa keltatetran maksimipituus on 4,7 senttimetriä. Akvaario-olosuhteissa lajin pituus on tavallisesti 5 senttimetriä.

Keltatetra on helppo saada lisääntymään akvaariossa.

## Lähteet
Aleksei Potapov

**Aleksei Potapov** (s. 2. maaliskuuta 1989 Nižni Novgorod) on venäläinen jääkiekkoilija, pelipaikaltaan hyökkääjä. Potapov laukoo vasemmalta.

## Ura
Potapov debytoi KHL:ssä kaudella 2008–2009 Torpedo Nižni Novgorodin paidassa. Kaudella 2013–14 hänet nimitettiin Torpedon varakapteeniksi ja kaksi vuotta myöhemmin joukkueen kapteeniksi. Potapov siirtyi Ak Bars Kazanin riveihin vuonna 2017. Potapov jatkoi seurassa vielä yhden kauden, kunnes hän teki kaksivuotisen sopimuksen Avangard Omskin kanssa 2. toukokuuta 2019. Potapovin KHL-uran paras kausi tehopisteillä mitaten oli 2018–19, jolloin hän keräsi 19 pistettä.

## Lähteet

## Aiheesta muualla
*
Jay Barrs

**Jack Leonard "Jay" Barrs, Jr.** (s. 17. heinäkuuta 1962 Jacksonville, Florida) on yhdysvaltalainen jousiammunnan olympiavoittaja. Hän voitti olympiakultaa henkilökohtaisessa kilpailussa Soulissa 1988 ja saavutti samoissa kisoissa hopeaa joukkuekilpailussa. Vuonna 1992 Barcelonan olympialaisissa hän sijoittui viidenneksi henkilökohtaisessa kilpailussa ja kuudenneksi joukkuekilpailussa.

Barrs voitti maastoammunnan merkkiluokan maailmanmestaruuden vuosina 1990 ja 1992. Hän saavutti hopeaa MM-hallikilpailuissa 1991. Hän on saavuttanut MM-kilpailuissa lisäksi joukkuemitaleja.

## Lähteet
Marko Ylianttila

**Marko Olavi Ylianttila** on suomalainen kitaristi, äänittäjä ja tuottaja. Hän on soittanut Tulenkantajat, Dxxxa D & Nukkehallitus ja Tommi Liimatta & The Hot Contents -yhtyeissä. Hän toimi vuosina 2003–2007 Absoluuttisen Nollapisteen levyillä äänittäjänä, miksaajana ja sovittajana. Ylianttila on tuottanut mm. Monovision levyjä. 

## Lähteet
Uurrenokka-ani

**Uurrenokka-ani** (*Crotophaga sulcirostris*) on käkiin kuuluva lintulaji. Lajia tavataan laajalta alueelta Pohjois-, Keski- ja Etelä-Amerikasta.  

## Koko ja ulkonäkö
Uurrenokka-ani voi kasvaa 31&ndash;32 cm pitkäksi. Sukupuolet muistuttavat toisiaan ulkonäöltään. Yleisväritykseltään laji on sinertävänkiiltoisen musta. Nokka linnulla on suuri, tukeva, sivuistaan litistynyt ja uurteinen. Uurteiden merkitystä ei tunneta. Pyrstö on hyvin pitkä. Uurrenokka-ani muistuttaa ulkonäöltään huomattavasti ania (*Crotophaga ani*) ja ainoa ero on nokka.

## Levinneisyys ja elinympäristö
Uurrenokka-ania tavataan Teksasin eteläosasta Panamaan ja eräille Karibianmeren saarille ja Etelä-Amerikasta Venezuelasta länsirannikkoa pitkin Peruun ja satunnaisesti Argentiinaan. Sen elinympäristöä ovat pensaikot, marskimaat, niityt ja metsien reunamaat. Usein lajia tavataan vesien läheisyydestä. Uurrenokka-anin ravintoa ovat hyönteiset maasta ja pensaikosta ja se voi myös nokkia karjan loisia turkista. Lisäksi lintu syö marjoja ja hedelmiä. Uurrenokka-ani ei ole pesäloinen vaan rakentaa lehdillä reunustetun kuppimaisen risupesän. Useat parit voivat pesiä samassa pesässä.

## Lähteet

## Aiheesta muualla
Arthur Askolin

**Arthur Askolin** (27. elokuuta 1873 – 5. marraskuuta 1946) oli suomalainen pianotehtailija.

Arthur Askolin toimi 20 vuoden ajan isänsä vuonna 1875 perustaman A. Askolinin pianotehtaan johtajana Pietarissa kunnes hän otti vuonna 1905 tehtaan ja sen johtamisen kokonaan haltuunsa. Askolinin tehtaan tuotteita palkittiin kultamitaleilla Pariisissa, Brysselissä, Pietarissa ja Helsingissä. Venäjän lokakuun vallankumouksen jälkeen Askolin joutui vuonna 1918 pakenemaan perheineen Suomeen. Suomessa hän aloitti uuden pianonrakennus- ja korjausliikkeen vuonna 1923. Hän toi aluksi maahan pianoja Saksasta mutta aloitti sitten muutaman vuoden kuluttua oman pianonvalmistuksen Helsingissä Iso Roobertinkatu 3:ssa sijainneessa tehtaassaan (*Hovpianofabrik Arthur Askolin*). Askolin kuoli 73-vuotiaana marraskuussa 1946.

Askolinin kuoltua hänen pianotehtaansa osti 1947 Oy R.E. Westerlund Ab.

## Lähteet
Culex albinensis

**Culex albinensis** on kaksisiipisten (Diptera) lahkoon ja hyttysten (Culicidae) heimoon kuuluva hyönteislaji. Laji kuvattiin tieteelle ensimmäisen kerran vuonna 1919. Sillä ei ole alalajeja.

## Lähteet
Winston Duke

**Winston Duke** (s. 15. marraskuuta 1986 Argyle, Trinidad ja Tobago) on tobagolais-yhdysvaltalainen näyttelijä. Duke tunnetaan M’Bakun roolista Marvel Cinematic Universen elokuvista *[[Black Panther (elokuva)|Black Panther]]* (2018), **' (2018), **' (2019), *[[Black Panther: Wakanda Forever]]* (2022) ja ** (2026).

Hän myös näytteli Gabe Wilsonia Jordan Peelen kauhuelokuvassa *[[Us (elokuva)|Us]]* (2019).

## Filmografia

## Aiheesta muualla
*
Europen diskografia

**[[Europe]]** on Ruotsin Upplands Väsbyssä vuonna 1979 perustettu rockmusiikkia esittävä yhtye. Yhtyeen perustivat laulaja Joey Tempest, kitaristi John Norum, basisti Peter Ollson ja rumpali Tony Reno ja yhtye tunnettiin alun perin nimellä **Force**, ennen kuin se muutti nimensä Europeksi vuonna 1982.
## Studiojulkaisut
* 
* 
* 
* 
* 
* 
* 
* 
* 
* 
* 

## Kokoelmat
* 
*  (sisältää ennen julkaisemattoman kappaleen Break Free)
* 
*  (1982–1992:n uudelleenjulkaisu, uutena kappaleena "The Final Countdown 2000", tekno-mix)
* 
* 
* 

## Livealbumit
* 
*  
* 
* 
* 
* 

## EP:t
* 

## Singlet

* Seven Doors Hotel (1983)
* Lyin' Eyes (1983)
* Dreamer (1984)
* Stormwind (1984)
* Open Your Heart (1984)
* Rock the Night (1985)
* The Final Countdown (1986)
* Love Chaser (1986)
* Rock the Night (1986)
* Carrie (1987)
* Cherokee (1987)
* Open Your Heart (1988)
* Superstitious (1988) 
* Open Your Heart (1988)
* Let the Good Times Rock (1989)
* More Than Meets the Eye (1989)
* Sign of the Times (1989)
* Tomorrow (1989)

* Priseners in Paradise (1991)
* I'll Cry for You (1991)
* Halfway to Heaven (1992)
* Sweet Love Child (1993)
* The Final Countdown 2000 (1999)
* Got to Have Faith (2004)
* Hero (2004)
* Always the Pretenders (2006)
* Last Look at Eden (2009)
* New Love in Town (2009)
* Not Supposed to Sing the Blues (2012)
* Firebox (2012)
* Bring it All Home (2013)
* War of Kings (2015)
* Days of Rock 'n' Roll (2015)
* The Final Countdown (30th Anniversary Edition)
* Walk the Earth (2017)
* Hold Your Head Up (2023)

## DVD-julkaisut
*  (Yhdysvalloissa nimellä *Rock the World*)
*  (julkaistu vain Japanissa)
* 
* 
* 

## Musiikkivideot
* In the Future to Come (1983)
* The Final Countdown (1986)
* Rock the Night (1986)
* Carrie (1986)
* Cherokee (1987)
* Superstitious (1988)
* Open Your Heart (1988)
* Let the Good Times Rock (1988)
* Prisoners in Paradise (1991)
* I'll Cry for You (1991)
* Halfway to Heaven (1992)
* The Final Countdown 2000 (1999)
* Got to Have Faith (2004)
* Hero (2004)
* Always the Pretenders (2006)
* Last Look at Eden (2009)
* New Love in Town (2009)
* Not Supposed to Sing the Blues (2012)
* Firebox (2012)
* War of Kings (2015)
* Days of Rock 'n' Roll (2015)
* Walk the Earth (2017)
* The Siege (2018)
* Turn to Dust (2019)
* Hold Your Head Up (2023)

## Lähteet
Yahya Abdul-Mateen II

**Yahya Abdul-Mateen II** (s. 15. heinäkuuta 1986 New Orleans, Louisiana) on yhdysvaltalainen näyttelijä. Hän on näytellyt muun muassa televisiosarjassa *[[The Get Down]]* (2016–2017) sekä elokuvissa *[[Baywatch (elokuva)|Baywatch]]* (2017), *[[The Greatest Showman]]* (2017) ja *[[The Trial of the Chicago 7]]* (2020). Lisäksi hän on ollut mukana Black Mantan roolissa DC Extended Universen elokuvissa *[[Aquaman (elokuva)|Aquaman]]* (2018) ja *[[Aquaman and the Lost Kingdom]]* (2023), Cal Abarin roolissa HBO-sarjassa *[[Watchmen (televisiosarja)|Watchmen]]* (2019), sekä Simon Williamsin roolissa Marvel Cinematic Universen Disney+-sarjassa *[[Wonder Man (televisiosarja)|Wonder Man]]* (2026–).

## Filmografia

## Lähteet

## Aiheesta muualla

*
Friedrich Ludwig zu Hohenlohe-Ingelfingen

**Friedrich Ludwig zu Hohenlohe-Ingelfingen** (31. tammikuuta 1746 Ingelfingen, Württemberg – 15. helmikuuta 1818 Slawentzitz, Ylä-Sleesia, Preussi) oli saksalainen ruhtinas ja Preussin armeijan kenraali, joka toimi komentajana Napoleonin sodissa.

Friedrich Ludwigin isä oli sotamarsalkka ja kreivi Heinrich August von Hohenlohe-Ingelfingen, joka sai vuonna 1764 ruhtinaan arvon. Hänen veljensä Friedrich Karl ja Georg olivat myös kenraaleja. Hohenlohe-Ingelfingen osallistui seitsenvuotiseen sotaan keisarillisen armeijan joukoissa. Hän palveli Preussin armeijassa vuodesta 1768 ja kunnostautui Baijerin perimyssodassa. Hän sai 1786 kenraalimajurin arvon ja 1791 nimityksen Breslaun kuvernööriksi. Hän toimi ensimmäisessä vallankumoussodassa divisioonan ja armeijakunnan komentajana ja löi ranskalaiset Kaiserslauternin luona vuonna 1794. Baselin rauhan jälkeen Hohenlohe-Ingelfingen oli puolueettoman vyöhykkeen komentajana Emsissä. Vuonna 1796 hänestä tuli isänsä kuoltua Hohenlohe-Ingelfingenin ruhtinaskunnan hallitsija. Hän sai 1796 kenraaliluutnantin ja 1798 jalkaväenkenraalin arvon. Hänet nimitettiin vuonna 1804 Preusille kuuluneiden Ansbachin ja Bayreuthin ruhtinaskuntien yhteiseksi käskynhaltijaksi.

Neljännen liittokunnan sodan puhjettua vuonna 1806 Hohenlohe-Ingelfingen sai komentoonsa toisen Preussin kahdesta armeijasta, joiden tuli pysäyttää Napoleonin hyökkäys. Hänellä oli kuitenkin yhteistyövaikeuksia Preussin ylipäällikön, Braunschweigin herttua Kaarle Vilhelm Ferdinandin kanssa. Hänen päämajoitusmestarinsa Christian von Massenbach suunnitteli operaatioita, jotka olivat ristiriidassa ylipäällikön strategian kanssa. Tämän seurauksena Hohenlohe-Ingelfingen kärsi murskatappion 14. lokakuuta 1806 Jenan taistelussa, jossa Napoleon käytännössä tuhosi hänen armeijansa. Kaarle Vilhelm Ferdinand haavoittui kuolettavasti samanaikaisesti lähellä käydyssä Auerstädtin taistelussa, joten Hohenlohe-Ingelfingen joutui ottamaan ylipäällikkyyden. Hän perääntyi pääarmeijan rippeiden kanssa itään kohti Oderia, mutta luultuaan virheellisesti joutuneensa saarroksiin hän antautui 28. lokakuuta Prenzlaussa. Useat muut komentajat antautuivat seuraavina päivinä hänen esimerkkiään seuraten.

Prenzlaun antautumisen jälkeen Hohenlohe-Ingelfingen vetäytyi palveluksesta, mutta joutui pian kaksi vuotta kestäneeseen sotavankeuteen Ranskaan. Vapauduttuaan vuonna 1808 hän asui loppuikänsä Slawentzitzin linnassa Sleesiassa. Hänen ruhtinaskuntansa alistettiin Württembergin kuningaskunnalle vuonna 1806, jolloin hän luovutti ruhtinaan aseman pojalleen. Hänen nuorempi poikansa Adolf zu Hohenlohe-Ingelfingen kohosi aikanaan Preussin pääministeriksi.

## Lähteet
Justin Huish

**Justin Huish** (s. 9. tammikuuta 1975) on yhdysvaltalainen jousiammunnan olympiavoittaja. Hän voitti olympiakultaa henkilökohtaisessa kilpailussa ja joukkuekilpailussa Atlantassa 1996. Vuoden 1997 MM-kilpailuissa hän sijoittui henkilökohtaisessa kilpailussa seitsemänneksi ja joukkuekilpailussa 11:nneksi.

## Lähteet
His Dark Materials (televisiosarja)

**His Dark Materials** on Philip Pullmanin *[[Universumien tomu]]* -fantasiakirjasarjaan perustuva televisiosarja. Sitä esitettiin Britaniassa BBC One -kanavalla ja muualla suoratoistopalvelu HBO:ssa. Tuotantoyhtiönä toimivat Bad Wolf ja New Line Cinema.

Sarjan ensimmäinen tuotantokausi perustuu *Universumien tomu* -trilogian ensimmäiseen kirjaan nimeltä *[[Kultainen kompassi]]*, toinen kausi perustuu kirjasarjan toiseen teokseen nimeltä *[[Salaperäinen veitsi]]* ja kolmas kausi kirjasarjan viimeiseen osaan nimeltä *[[Maaginen kaukoputki]]*.

Sarja sijoittuu rinnakkaiseen todellisuuteen, jossa seurataan 12-vuotiasta tyttöä nimeltä Lyra (Dafne Keen). Hän ottaa tehtäväkseen selvittää mitä tekemistä ryhmällä siepattuja lapsia ja salaperäisellä tomulla on toisiinsa.

Televisiosarja alkoi marraskuussa 2019 ja se päättyi kolmanteen kauteen, joka julkaistiin kokonaisuudessaan BBC iPlayer -palvelussa 18. joulukuuta 2022. HBO esitti sarjan viimeisen jakson Yhdysvalloissa 26. joulukuuta 2022.

## Näyttelijät

## Lähteet

## Aiheesta muualla
* ''His Dark Materials'' BBC:n sivustolla 
* ''His Dark Materials'' HBO:n sivustolla
* 
* ''His Dark Materials'' EP Guidesin sivustolla
Thore Asp

**Georg Thore Asp** (26. toukokuuta 1875 Helsinki – 23. syyskuuta 1947 Buenos Aires, Argentiina) oli suomalainen valtiotieteen tohtori, kauppakoulun johtaja ja päätoimittaja.

Aspin vanhemmat olivat professori Georg August Asp ja Matilda Sofia Wetterhoff. Hän pääsi ylioppilaaksi 1894 (Nya svenska samskolan i Helsingfors) ja valmistui valtiotieteen tohtoriksi Strassburgin yliopistosta 1898. Väitöskirja käsitteli Suomen pankki- ja rahalaitoksen
historiaa. 

Thore Asp oli kauppakoulun johtajana Porissa 1898–1910 ja hän toimi Porissa ilmestyneen ruotsinkielisen Björneborgs Tidning-lehden päätoimittajana 1905–1910. Konkurssin tehtyään hän muutti Argentiinaan 1910 ja hänellä oli siellä tuontialan yritys Buenos Airesissa.

Thore Asp oli naimisissa 1898–1903 Lilly Züblinin (k. 1903) kanssa ja vuodesta 1903 Alida Wahlbergin kanssa.  Thore Aspin vanhempia veljiä olivat taiteilija Sigurd Wettenhovi-Aspa ja insinööri, arkkitehti Bertel Asp. Thore Aspista kerrotaan Sigurd Wettenhovi-Aspan vuonna 1927 ilmestyneessä kirjassa *"Jutelmia ja muistelmia 1890-luvun Parisista ja August Strindbergin Inferno-vuosista"*. Kirjan mukaan Thore Asp oli yksi ensimmäisiä valtiotieteiden tohtoreita Saksassa ja hänen täytyi anoa nuoren ikänsä vuoksi erivapautusta voidakseen väitellä finanssiopin alalta tohtoriksi silloin Saksan keisarikuntaan kuuluneessa Strassburgissa. 

## Teoksia
* *Die Geschichte des Finländischen Bank- und Münzwesens bis 1865*, väitöskirja. Lindstedts antikvariska bokhandel, Helsingfors 1898

## Lähteet
Max Minghella

**Max Giorgio Choa Minghella** (s. 16. syyskuuta 1985 Hampstead, Lontoo) on englantilainen näyttelijä ja elokuvantekijä.

Minghella teki debyyttinsä elokuvassa *[[Bee Season]]* (2005). Myöhemmin on tähdittänyt elokuvia *[[Art School Confidential]]* (2006), *[[The Social Network]]* (2010), *[[The Internship]]* (2013) ja *[[Spiral (vuoden 2021 elokuva)|Spiral]]* (2021). Hän näyttelee tällä hetkellä Nick Blainea Hulu-sarjassa *[[The Handmaid’s Tale – Orjattaresi]]* (2017–).

Minghella teki debyyttinsä ohjaajana vuonna 2018 musikaalielokuvallaan *[[Teen Spirit (vuoden 2018 elokuva)|Teen Spirit]]*.

Minghellan isä on jo edesmennyt Oscar-palkittu elokuvaohjaaja Anthony Minghella.

## Aiheesta muualla
*
Sopulinsara

**Sopulinsara** (*Carex macloviana*) on sarakasvien (Cyperaceae) heimoon kuuluva kasvilaji. Sopulinsara on tunnistettavissa tiiviin pyramidimaisen kukintotähkistönsä sekä pullakoidensa kalvolaitaisten suuotien perusteella. Muista saralajeista sopulinsara muistuttaa eniten jänönsaraa (*Carex leporina*), mutta lajit ovat kuitenkin erotettavissa toisistaan kukintona olevan tähkistön sekä tähkäsuomujen ulkonäön perusteella.

Sopulinsara on mätästävä ja matalakasvuinen saralaji. Sen lehdet ovat tasapintaisia sekä vartta lyhyempiä. Kukintona olevan tähkistön tukilehti on lyhyt ja huomiota herättämätön. Sopulinsara on yhtäläistähkäinen saralaji ja sen kukintona on tummanruskea ja pyöreän pyramidimainen tähkistö, jossa on neljästä kuuteen keskenään samannäköistä tähkää. Tähkien yläosissa on emikukkia ja alaosissa hedekukkia. Tähkäsuomut ovat tylppäkärkisiä, tummanruskeita, vaalean keskisuonen omaavia sekä epätavallisesti kalvolaitaisia. Pullakot ovat tummanruskeita, hieman tähkäsuomuja pidempiä sekä pitkän ja kalvolaitaisen suuodan omaavia. Emikukat ovat kaksiluottisia.

Sopulinsara kasvaa tavallisesti kalkkipitoisilla niityillä, mutta kaiken kaikkiaan sitä tavataan monilla erilaisilla ihmisvaikutteisilla paikoilla. Suomessa sopulinsaraa tavataan enimmäkseen Länsi-Lapissa, Enontekiöllä, Kittilässä, Kolarissa, Muoniossa ja Pellossa.

Sopulinsaran tieteellisen nimen lajinimi *macloviana* viittaa Falklandinsaariin, mistä lajin on kuvannut ranskalainen Jules Dumont d’Urville.

## Lähteet

## Aiheesta muualla
* Laji.fi: Sopulinsara (''Carex macloviana'')
* JSTOR Global Plants: ''Carex macloviana'' 
* Integrated Taxonomic Information System (ITIS): ''Carex macloviana'' 
* Global Biodiversity Information Facility (GBIF): ''Carex macloviana'' 
* Flora of North America: ''Carex macloviana''
Funai

**Funai Electric Co., Ltd.** ( 船井電機株式会社 *Funai Denki Kabushiki Kaisha*) on japanilainen kulutuselektroniikkaa valmistava pörssiyhtiö, jonka pääkonttori sijaitsee Osakan prefektuurin Daitōssa. Funai myy tuotteita myös omalla brändillään, mutta on erikoistunut OEM-alihankintaan eli tekemään tuotteita muiden yhtiöiden tuotemerkillä ja niiden vaatimusten mukaan lisenssi- ja muunlaisin sopimuksin. Philipsin luovuttua kulutuselektroniikastaan ja Panasonicin ostettua Sanyon näiden yritysten tavaramerkit (Philips, Magnavox ja Sanyo) päätyivät vähintäänkin määräajaksi Funain käytettäviksi.

Funain päätuotteita ovat LCD-taulutelevisiot sekä DVD- ja Blu-ray-soittimet, joita se myy brändeillä Funai, Philips, Magnavox ja Sanyo. Se valmistaa myös mustesuihkutulostimia merkeillä Kodak ja Lexmark.. Funain valmistamien tuotteiden suurin jälleenmyyjä on Walmart-tavarataloketju.

Funai oli maailman viimeinen VHS-videonauhureita valmistanut yritys. Viimeinen nauhuri valmistui heinäkuussa 2016.

Yrityksen perusti Tetsuro Funai vuonna 1951 alun perin ompelukoneiden tukkuliikkeeksi. 1960-luvun taitteessa yritys alkoi valmistaa transistoriradioita.

## Lähteet
Adolf zu Hohenlohe-Ingelfingen

**Adolf zu Hohenlohe-Ingelfingen** (29. tammikuuta 1797 Breslau, Preussi – 24. huhtikuuta 1873 Koschentin, Sleesia, Saksan keisarikunta) oli preussilainen poliitikko, joka toimi Preussin pääministerinä vuonna 1862.

Hohenlohe-Ingelfingenin isä oli kenraali ja ruhtinas Friedrich Ludwig zu Hohenlohe-Ingelfingen. Adolf zu Hohenlohe-Ingelfingen oli maanomistaja Sleesiassa ja toimi paikallisten maapäivien maamarsalkkana. Hän oli edustajana vuoden 1847 Preussin maapäivillä, vuoden 1850 Erfurtin parlamentissa ja sittemmin Preussin herrainhuoneessa, jonka puhemiehenä hän oli vuosina 1856–1862. Konservatiivinen Hohenlohe-Ingelfingen toimi Preussin pääministerinä 18. maaliskuuta – 23. syyskuuta 1862. Erottuaan terveyssyistä hän vetäytyi politiikasta. Hänen seuraajakseen tuli Otto von Bismarck.

Hohenlohe-Ingelfingenin poika oli tykistökenraali Kraft zu Hohenlohe-Ingelfingen.

## Lähteet
Brooks Koepka

**Brooks Koepka** (s. 3. toukokuuta 1990 West Palm Beach, Florida) on yhdysvaltalainen golfinpelaaja. Hän on pelannut PGA-kiertueella vuodesta 2012 ja voittanut seitsemän turnausta. Hän on voittanut Major-turnauksen viisi kertaa: Yhdysvaltain avoimet vuosina 2017 ja 2018 sekä PGA-mestaruusturnauksen vuosina 2018, 2019 sekä 2023. Hän nousi maailmanlistan ykköseksi ensimmäisen kerran 21. lokakuuta 2018. Hän oli kaikkiaan yhdeksän viikkoa ykkösenä vuonna 2018. Hän palasi listan kärkeen 19. toukokuuta 2019 ja säilytti paikkansa koko loppuvuoden.

Koepka kuului Yhdysvaltain Ryder Cup -joukkueeseen vuosina 2016 ja 2018.

## Lähteet
Nassaun roomalaiskatolinen arkkihiippakunta

**Nassaun roomalaiskatolinen arkkihiippakunta** on katolinen hiippakunta Bahamassa. Sen keskuspaikka on Nassau.

## Historia
21. maaliskuuta 1929 perustettiin Bahaman apostolinen prefektuuri erottamalla se New Yorkin arkkihiippakunnasta. 15. tammikuuta 1941 se korotettiin apostoliseksi prefektuuriksi. Vuonna 1950 hiippakunnalla oli 11 378 jäsentä, 15,2% alueensa väestöstä. 5. heinäkuuta 1960 alueesta muodostettiin Nassaun hiippakunta. 10. kesäkuuta 1984 hiippakunnasta erotettiin omaksi hallintoalueekseen Turks- ja Caicossaarten missio sui iuris. 22. kesäkuuta 1999 hiippakunta korotettiin Nassaun arkkihiippakunnaksi.

## Nykytilanne
Vuonna 2016 hiippakuntaan kuului 30 seurakuntaa, 18 pappia ja jäseniä 51 722, jotka muodostivat 14% maan väestöstä.

## Piispat
*John Bernard Kevenhoerster O.S.B. (1931–1949)
*Paul Leonard Hagarty O.S.B. (1950–1981)
*Lawrence Aloysius Burke, S.J. (1981–2004)
*Patrick Christopher Pinder (2004– )

## Lähteet

## Katso myös
*Katolinen kirkko Bahamassa

## Aiheesta muualla
*Nassaun arkkihiippakunnan kotisivut
Bertel Asp

**Georg Bertel Asp** (13. elokuuta 1873 Helsinki – 15. toukokuuta 1936 Manila, Filippiinit) oli suomalainen insinööri ja arkkitehti.

Aspin vanhemmat olivat professori Georg August Asp ja Matilda Sofia Wetterhoff. Hän pääsi ylioppilaaksi 1891 (Nya svenska samskolan i Helsingfors) ja valmistui insinööriksi Polyteknillisestä opistosta 1895. 

Bertel Asp toimi insinöörinä Yhdysvalloissa ja Filippiineillä. Hän oli sementtiasiantuntija ja hänen kerrotaan hankkineen kahden miljoonan dollarin omaisuuden Yhdysvalloissa ennen vuotta 1914. Asp voitti Manilan laivastotukikohdan ja merilinnoituksen rakentamisesta järjestetyn suunnittelukilpailun ja hän muutti vuonna 1909 Filippiineille johtamaan tukikohdan rakennustöitä. Asp rakensi Manilaan myös huvilayhdyskunnan jonka rakennukset oli suojattu maanjäristyksiltä jousitetun perustuksen avulla. Hän omisti 16 näistä huviloista ja asui *Villa Valhalla*-nimisessä huvilassa. 

Bertel Aspin veljiä olivat taiteilija Sigurd Wettenhovi-Aspa ja valtiotieteen tohtori Thore Asp. 

## Lähteet

## Aiheesta muualla
* Portlannin sementin valmistuksesta. Arkkitehti Bertel Asp'in pitämä esitelmä, Suomen Teollisuuslehti, 01.04.1902, nro 7, s. 3, Kansalliskirjaston digitaaliset aineistot
Raymond Cruz

**Raymond Cruz** (s. 9. heinäkuuta 1961 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa Julio Sanchezin roolissa televisiosarjassa *[[Ratkaisija]]* ja sen spin-offissa *[[Rikoksista pahin]]* sekä huumeparoni Tuco Salamancan roolissa televisiosarjassa *[[Breaking Bad]]* ja sen spin-offissa *[[Better Call Saul]]*.

Cruz on myös näytellyt muun muassa elokuvissa *[[Gremlins 2 – uusi pesue]]* (1990), *[[Kaappaus merellä]]* (1992), *[[Isku Kolumbiaan]]* (1994), *[[The Rock – paluu helvettiin]]* (1996), *[[Alien – ylösnousemus]]* (1997), *[[Hämärästä aamunkoittoon 2: Texas Blood Money]]* (1999), *[[Training Day]]* (2001) ja *[[Itkevän naisen kirous]]* (2019).

## Aiheesta muualla

*
Kirjallisuusvuosi 2020

**Kirjallisuusvuosi 2020** käsittelee vuoden 2020 tärkeitä kirjallisuuden tapahtumia, uutisia ja julkistuksia.

## Tapahtumia
* Suomen koronaviruspandemia lisäsi selvästi kirjallisuuden myyntiä. Erityisesti lisääntyi äänikirjojen kauppa.
* Lokakuun alkuun suunnitellut Turun kirjamessut siirrettiin koronapandemian vaikutusten vuoksi seuraavaan vuoteen (1.–3. lokakuuta 2021). Sen sijaan Helsingin kirjamessut järjestettiin, mutta ne pidettiin etätapahtumana verkossa 22.–25. lokakuuta 2020. Myös monia muita tapahtumia peruttiin, siirrettiin tai toteutettiin verkossa.
*Ruotsalaisen kirjailijan Carl-Johan Forssén Ehrlinin äänikirja *Kani joka tahtoi nukahtaa* (*Kaninen som så gärna ville somna*) nousi vuoden myydyimmäksi kirjaksi Suomessa. Se oli ensimmäinen äänikirja, joka voitti tämän myyntitilaston. Teos ilmestyi painetussa muodossa  Ruotsissa 2011 ja se sisälsi lukuohjeen, jonka avulla kirjaa kuuntelevan lapsen saisi nukahtamaan. Äänikirjana se ilmestyi englanniksi Amazonin CreateSpace-alustalla vuonna 2014. Suomeksi teos ilmestyi painettuna vuonna 2015.
*Mongolian opetusministeriö ilmoitti, että mongolin kirjaimisto otetaan virallisesti kyrillisen kirjaimiston sijasta käyttöön maan julkaisuissa vuoteen 2025 mennessä.

## Julkaisuja
* Heikki Aittokoski &ndash; *Onnellisten saari*
* Suzanne Collins &ndash; *[[Nälkäpeli: Balladi laululinnuista ja käärmeistä]]*
* Vilja-Tuulia Huotarinen &ndash; *Omantunnon asioita*
* Juha Hurme &ndash; *Suomi*
* Risto Isomäki &ndash; *Vedenpaisumuksen lapset*
* Marko Järvikallas &ndash; *Mihin täällä voi mennä* (novellikokoelma)
* Tommi Kinnunen &ndash; *Ei kertonut katuvansa* 
* Terhi Kokkonen &ndash; *Rajamaa* 
* Mary Robinette Kowal &ndash; *The Relentless Moon*
* Anni Kytömäki &ndash; *Margrita*
* Meri Luttinen &ndash; *[[Myrskynsilmä (Meri Luttisen kirja)|Myrskynsilmä]]*
* Sarah J. Maas &ndash; *[[Maan ja veren huone]]*
* Stephenie Meyer &ndash; *[[Keskiyön aurinko (kirja)|Keskiyön aurinko]]*
* John Scalzi &ndash; *The Last Emperox*
* Anna Soudakova &ndash; *Mitä männyt näkevät*
* Martha Wells &ndash; *Network Effect*

## Vuoden 2020 myydyimmät kirjat
* Myydyin kotimainen kaunokirja: Ilkka Remes, *Kotkanpesä* 
* Myydyin lasten- ja nuortenkirja: Mauri Kunnas, *Joulupukin joululoma*
* Myydyin tietokirja: Barack Obama, *Luvattu maa*
* Myydyin äänikirja: Carl-Johan Forssén Ehrlin, *Kani joka tahtoi nukahtaa*

## Palkintoja
;Arvid Lydecken -palkinto
* Lena Frölander-Ulf &ndash; *Nelson Tiikeritassu*
; Hugo-palkinto
* Arkady Martine &ndash; *A Memory Called Empire*
;Kaunokirjallisuuden Finlandia-palkinto
* Anni Kytömäki &ndash; *[[Margarita (kirja)|Margarita]]*
;Lasten- ja nuortenkirjallisuuden Finlandia-palkinto
* Anja Portin &ndash; *[[Radio Popov]]*
; Minna Canth -palkinto
* Tommi Kinnunen
; Nobelin kirjallisuuspalkinto
* Louise Glück
;Tieto-Finlandia-palkinto
* Marko Tikka & Seija-Leena Nevala &ndash; *[[Kielletyt leikit (kirja)|Kielletyt leikit : Tanssin kieltämisen historia Suomessa 1888–1948]]*
;Topelius-palkinto
* Briitta Hepo-oja &ndash; *Suomea lohikäärmeille*

## Lähteet
Alliance Party

**Alliance Party** voi tarkoittaa seuraavia puolueita:

* **[[Alliance Party (Fidži)|Alliance Party]]**, Fidžissä 1966–1987 toiminut puolue.
* **[[Alliance Party of Kenya]]**, Keniassa 2012–2016 toiminut puolue.
* **[[Alliance Party (Malesia)|Alliance Party]]**, Malesiassa 1957–1973 toiminut puolue.
* **[[Alliance Party (Pohjois-Irlanti)|Alliance Party]]** eli **Alliance Party of Northern Ireland**, Pohjois-Irlannissa toimiva vuonna 1970 perustettu puolue.
* **[[Alliance Party (Uusi-Seelanti)|Alliance Party]]**, Uudessa-Seelannissa 1991–2015 toiminut puolue.
Teollisuus 4.0

**Teollisuus 4.0** on neljäs teollinen vallankumous, johon liittyvät muun muassa esineiden internet (IoT),  teollinen esineiden internet (IIoT), pilvilaskenta ja koneoppiminen.

Neljännessä teollisessa vallankumouksessa hyödynnetään reaaliaikaista dataa ja kyberfyysisiä järjestelmiä.

## Katso myös
* Digitaalinen vallankumous
* Kolmas teollinen vallankumous
* Teollinen internet

## Lähteet

## Aiheesta muualla

* Teollisuus 4.0 – mihin ja milloin on oikea aika investoida?
Alliance Party (Pohjois-Irlanti)

**Alliance Party** eli **Alliance Party of Northern Ireland** on Pohjois-Irlannissa toimiva poliitinen puolue.

Alliance Party kuvailee itseään kuppikuntien ulkopuoliseksi puolueeksi, joka mahdollistaa yhteistyön nationalistien ja unionistien välillä. Alliance Party ilmoittaa tavoittelevansa segregaatiosta vapaata Pohjois-Irlantia, jossa lahkolaisuutta ja ennakkoluuloja ei ole, ja jossa kaikki voivat elää kuten haluavat, vapaana pelosta, olivat he sitten katolisia tai protestantteja, mustia tai valkoisia, paikallisia tai maahanmuuttajia, rikkaita tai köyhiä tahi nuoria tai vanhoja.

Alliance Partyn nykyinen puheenjohtaja on Naomi Long.

Alliance Party on Liberal Internationalin täysjäsen. Se on ollut Euroopan liberaalidemokraattisen puolueen liitännäisjäsen huhtikuusta 2018 lähtien ja puolueen europarlamentaarikot kuuluivat Uudistuva Eurooppa -ryhmässä Yhdistyneen kuninkaskunnan kuuluessa Euroopan unioniin.

## Historia

Alliance Party on perustettu vuonna 1970.

John Alderdice tuli Alliance Partyn johtajaksi vuoden 1987 parlamenttivaalien alla ja sai Belfast East -vaalipiiristä 32 prosenttia äänistä, enemmän kuin kukaan Alliance Partyn jäsen siihen asti Britannian alahuoneen vaaleissa. Alderdice valittiin Pohjois-Irlannin kansalliskokouksen jäseneksi toimielimen ensimmäisissä vaaleissa vuonna 1998. Hänet valittiin kansalliskokouksen puhemieheksi, johon tehtävään noustessaan hän luopui puoluejäsenyydestään. Alderdice oli puhemiehenä vuoteen 2004 asti.

Vuoden 2010 parlamenttivaaleissa Naomi Long syrjäytti Demokraattisen unionistipuolueen puheenjohtajan Peter Robinsonin tämän parlamenttipaikalta voittamalla Belfast East -vaalipiirin paikan.

## Lähteet
Matthew Shlomowitz

**Matthew Shlomowitz** (s. 1975) on australialainen säveltäjä. Hän on tehnyt sekä konserttimusiikkia että performanssikappaleita.

Shlomowitz varttui Adelaidessa ja opiskeli Sydneyn konservatoriossa Elena Kats-Cherninin, Božidar Kosin sekä Michael Smetaninin johdolla. Yksityisopetusta hän sai lisäksi Michael Finnissylta. Stanfordin yliopistossa häntä opetti Brian Ferneyhough, joka oli hänen tohtorintutkintonsa ohjaaja. Shlomowitz opetti osa-aikaisesti Royal College of Musicissa ja Durhamin yliopistossa ennen avustavaksi professoriksi pääsemistä Southamptonin yliopistoon.

Shlomowitz on ollut mukana johtamassa nykymusiikkikokoonpano Plus-Minusta, toiminut jäsenenä performanssia sekä yleisön osallisuutta yhdistävässä Inter Inter Interissä ja perustanut Damien Ricketsonin kanssa Sydneyssä 1995 Ensemble Offspringin. Duona hän on työskennellyt tanssija Shila Anarakin ja nokkahuilisti Tomma Wesselin kanssa. Shlomowitzin teosten joukossa ovat ooppera *Electric Dreams* sekä n vuonna 2019 kantaesittämä *Glücklich Glücklich Freude Freude* koskettimille ja orkesterille. Vuonna 2018 asamisimasa-kokoonpano julkaisi hänen teostensa levytyksen.

Shlomowitzin oppilaiden joukossa on ollut Charlie Sdraulig.

## Lähteet

## Aiheesta muualla
* Viralliset sivut
Seychellien kansalliskokous

**Seychellien kansalliskokous** (kreoliksi **, , ) on Seychellien lainsäädännöllinen elin. Sen edustajat valitaan viiden vuoden välein pidettävissä vaaleissa. 

Maan perustuslaki ei määrittele mitään kiinteää määrä edustajille. Vuoden 2016 vaaleissa tarjolla oli 33 paikkaa.

Nykyisellään parlamentti on perustettu uudelleen vuonna 1993. Tuolloin päättyi Seychellien kansan progressiivisen rintaman (USP:n edeltäjä) johtama yksipuoluejärjestelmä ja uusin perustuslaki astui voimaan. 

Seychellien puoluekenttää ovat hallinneet vuodesta 1993 asti USP ja Seychellien kansanpuolue (SNP). SNP muodosti yhdessä muiden oppositiopuolueiden kanssa vaaliliiton Linyon Demokratik Seselwa (LDS), joka rekisteröityi myöhemmin puolueeksi. 

Lokakuussa 2025 parlamentin puhemieheksi valittiin Azarel Ernesta. Hän on ensimmäinen nainen virassa. 

## Lähteet
Skalkan metroasema

**Skalka** on Prahan metron asema Prahan kymmenennessä kaupunginosassa. Se avattiin 4. heinäkuuta 1990 Hostivařin varikolle johtavan tunnelin varrelle. Skalka oli linjan A itäinen pääteasema, kunnes Depo Hostivařin asema avattiin vuonna 2006. Asemalta on vaihtoyhteys raitiovaunuihin ja paikallisliikenteen linja-autoihin.

Aseman on suunnitellut Alena Martínková. Laiturialue on 189,4 metriä pitkä ja sijaitsee laiturin pinnasta mitattuna 9,25 metriä maan alla. Asema rakennettiin vaiheittain niin, että vähintään toinen varikolle johtavista raiteista oli koko ajan käytössä. Rakennusprojekti maksoi 291,8 miljoonaa Tšekin korunaa.

## Lähteet

## Aiheesta muualla
Park Ji-hyo

**Park Ji-hyo** (, s. 1. helmikuuta 1997 Gyeonggi, Korean tasavalta), yleensä nimellä **Jihyo** on eteläkorealainen laulaja ja lauluntekijä.  Hän on tyttöbändi Twicen johtaja ja päävokalisti.

Hänen syntymänimensä on Park Ji-soo (), mutta muutti sen laillisesti Park Ji-hyoksi ennen *Sixteen*-ohjelmaa. Muut yhtyeen jäsenet valitsivat hänet ryhmän johtajaksi nimettömällä äänestyksellä.

## Elämä
Jihyo liittyi JYP Entertainmentille harjoittelijaksi peruskoulussa ja harjoitteli kymmenen vuotta ennen debyyttiään Twice-yhtyeessä. Jihyon piti ensin debytoida tyttöyhtyeessä Nayeonin, Jeongyeonin ja Sanan kanssa, mutta niin ei tapahtunutkaan. Sen sijaan he kaikki liittyivät tosi-tv-sarjaan *[[Sixteen (televisio-ohjelma)|Sixteen]]*, jossa valittiin yhdeksän tyttöä Twice-yhtyeeseen. Heidät kaikki valittiin ja he debytoivat vuonna 2015 julkaisemalla minialbumin *The Story Begins* ja musiikkivideon *Like Ooh-Ahh.*

Kesäkuussa ilmoitettiin, että Jihyolta tulee ensimmäinen sooloalbumi *Zone* elokuussa 2023. Samalla kerrottiin ensimmäisestä singlestä "Killin’ Me Good". Albumi nousi julkaisuviikolla *[[Billboard 200]]* -listan 14. sijalle.

## Kirjat
* *Yes, I am Jihyo* (valokuvakirja, 20.8.2021)

## Diskografia

### Sooloalbumit
* 

### Lauluntekijänä
Jihyo on lauluntekijänä useissa kappaleissa.

### Yhteistyö
* "The Reason I'm Beautiful", mukana Jung Eun-ji ja Ben

### Ääniraidat
* "Stardust Love Song" draamasarjassa *Twenty Five Twenty One*
* "I Fly" draamasarjassa *Today's Webtoon*
* "A Strange Day" draamasarjassa *Summer Strike*

## Videokuvaukset
Esiintymiset muiden yhtyeiden musiikkivideoilla:

## Filmografia
* Sixteen (2015)
* Saturday Night Live (2016)

## Lähteet

## Aiheesta muualla
* 
* MyDramalist-sivustolla
Gabriel Matzneff

**Gabriel Matzneff** (12. elokuuta 1936, Neuilly-sur-Seine, Ranska) on ranskalainen kirjailija. Hän on saanut useita palkintoja.

Matzneff on Venäjältä vallankumouksen aikoihin 1917 lähteneestä perheestä.

Kustantaja, kirjailija Vanessa Springora kertoo kirjassaan *Suostumus* (*Le Consentement*, 2020) Matzneffin häneen kohdistamasta seksuaalisesta hyväksikäytöstä. Springora oli 1980-luvulla 14-vuotias ja vaikeassa elämäntilanteessa, kun Matzneff vietteli hänet ja käytti hyväkseen.

Matzneff on aiemmin julkisestikin kertonut seksuaalisista kokemuksistaan alaikäisten kanssa. Hän on puolustanut lasten seksuaalisesta hyväksikäytöstä syytettyjä allekirjoittamalla avoimen kirjeen, jonka allekirjoittivat myös Jean-Paul Sartre ja Simone de Beauvoir. Seksin suojaikärajaa tiukentava lakimuutosaloite ei mennyt vuonna 2019 läpi, ja suhtautuminen on Ranskassa ristiriitainen. Matzneff on julkaissut 1970-luvulla esseen "Les Moins de seize ans", jossa hän kertoo mieltymyksistään alaikäisiin.

## Lähteet

## Kirjallisuutta
* Tarmo Kunnas, Ovatko moraalin rajat löytyneet? Yliopisto-lehti 48 (2000) : 15, s. 34–35
Besoin

**Besoin** (ranskan kielessä *tarve*) on Monacon prinsessa Stéphanien ensimmäinen studioalbumi. Albumi julkaistiin 1986 Julisa ja Carrere Recordsin kautta. Albumin tuotti Yves Roze ja se markkinoitiin joissain maissa nimillä *Live Your Life* tai yksinkertaisesti *Stéphanie*.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

## Lähteet
Mark Kemp

**Mark Kemp** (s. 10. huhtikuuta 1960 Asheboro, Pohjois-Carolina, Yhdysvallat) on yhdysvaltalainen musiikkitoimittaja. Hän on työskennellyt muun muassa *[[Rolling Stone]]ssa* ja MTV:llä ja sittemmin kotikaupungissaan Charlottessa ilmestyvässä *[[The Charlotte Observer]]* -sanomalehdessä.

## Lähteet
Kyberfyysinen järjestelmä

**Kyberfyysinen järjestelmä** (, CPS) tarkoittaa fyysisen ja virtuaalisen toimintaympäristön yhdistämistä, jossa laitteiden keräämää ja laskemaa informaatiota käytetään yhteistyössä muiden järjestelmien kanssa. Kyberfyysisessä järjestelmässä sulautetut järjestelmät ja tietoliikenneverkot seuraavat ja ohjaavat fyysisiä toimintoja, usein palautesilmukassa jossa fyysiset prosessit ohjaavat laskennallisia ja päinvastoin. Kyberfyysisten järjestelmien käyttö on voimakkaassa kasvussa teollisuudessa.

## Katso myös
* Teollisuus 4.0

## Lähteet
Anophelinae

**Anophelinae** on hyttysten alaheimo johon kuuluu lääketieteellisesti tärkeä horkkahyttysten *[[Anopheles]]*-suku, joka toimii malaria-loision vektorina.

## Alempia taksoneita

*Suku Horkkahyttyset (*Anopheles*) Meigen, 1818
:*Alasuku *[[Anopheles (alasuku)|Anopheles]]* Meigen, 1818
:*Alasuku *[[Baimaia]]* Harbach, Rattanarithikul & Harrision, 2005
:*Alasuku *[[Cellia]]* Theobald, 1905
:*Alasuku *[[Kerteszia]]* Theobald, 1905
:*Alasuku *[[Lophopodomyia]]* Antunes, 1937
:*Alasuku *[[Nyssorhynchus]]* Blanchard, 1902
::*Sektio *Albimanus*
::*Sektio *Argyritarsis*
::*Sektio *Myzorhynchella*
:*Alasuku *[[Stethomyia]]* Theobald, 1902
*Suku *[[Bironella]]* Theobald, 1905
:*Alasuku *[[Bironella (alasuku)|Bironella]]* Theobald, 1905
:*Alasuku *[[Brugella]]* Edwards, 1930
:*Alasuku *[[Neobironella]]* Tenorio, 1977
*Suku *[[Chagasia]]* Cruz, 1906

## Lähteet
*

### Viitteet
Verkkosuomutetra

**Verkkosuomutetra** eli **kennotetra** (*Moenkhausia oligolepis*) on amerikantetrojen (Acestrorhamphidae) heimoon kuuluva kalalaji, jota pidetään akvaariokalana.

Verkkosuomutetraa tavataan Amazonjoessa Guyanan ja Brasilian alueella hitaasti virtaavassa vedessä.

Verkkosuomutetra on täysin hopeanharmaa lukuun ottamatta silmän punaista yläosaa ja pyrstön mustaa tyviosaa. Sen suomut ovat suuria. Luonnossa verkkosuomutetran maksimipituus on 10 senttimetriä. Akvaario-olosuhteissa se on tavallisesti noin 12,5 senttimetrin mittainen.

Verkkosuomutetra on kaikkiruokainen. Se on suhteellisen helppo laji saada lisääntymään akvaariossa. Mätimunia on useita satoja, ja naaras laskee ne monessa erässä.

## Lähteet
Adam Wilsby

**Adam Wilsby** (s. 7. elokuuta 2000 Tukholma) on ruotsalainen jääkiekkoilija, pelipaikaltaan puolustaja. Hän pelaa NHL-seura Nashville Predatorsissa. Wilsby laukoo vasemmalta.

## Ura
Wilsby debytoi Ruotsin pääsarjassa SHL:ssä kaudella 2018–2019 Skellefteå AIK:n paidassa. Hän siirtyi seuraavalle kaudelle pelaamaan SuperElit-juniorisarjaan. Wilsby pelasi siellä 13 ottelua tehoin 6+8=14. Hän pelasi myös yhden ottelun Skellefteåssa ja sai SHL-uransa ensimmäisen tehopisteen. Skellefteå lainasi Wilsbyn loppukaudeksi Allsvenskanin Södertälje SK:hon.

Huhtikuussa 2022 Wilsby solmi hänet varanneen Nashville Predatorsin kanssa kaksivuotisen NHL-tulokassopimuksen.

## Lähteet

## Aiheesta muualla
*
Forever Pop

**Forever Pop** on Alphaville-yhtyeen remixalbumi, joka julkaistiin 1. lokakuuta 2001.

## Kappaleet
# 
# 
# 
# 
# 
# 
# 
# 
# 
# 
# 
# 
# 

## Aiheesta muualla
* Forever Pop discogs.com-sivustolla
Sääntönäistila

**Sääntönäistila** () oli entisajan Ruotsissa ja Suomessa sellainen kruununtila tai perintötila, joka suoritti kiinteän veron ja sen vuoksi sai vapautuksen joistakin suuruudeltaan vaihtelevista maatilaveroista. Nimitys syntyi Ruotsin kuningas Kustaa Vaasan (1496–1560) talousuudistusten aikana, mutta sääntönäistilojen merkitys muuttui vuosien varrella, vaikka itse nimitys säilyi samana. Nimitys oli käytössä vielä 1900-luvun alkupuolella, jolloin asiakirjoissa kirjoitettiin esimerkiksi ”kruunun sääntönäistilasta”.

## Katso myös
*Sääntönäisvero

## Lähteet
Yan Sen

**Yan Sen** (s. 16. elokuuta 1975) on kiinalainen pöytätennispelaaja. Hän voitti olympiakultaa miesten nelinpelissä Wang Liqinin parina Sydneyssä 2000. Sama pari voitti maailmanmestaruuden vuosina 2001 ja 2003 sekä saavutti MM-hopeaa vuonna 1999 ja MM-pronssia vuonna 2005. Yan saavutti MM-pronssia kaksinpelissä vuonna 1997 ja Guo Yanin parina sekanelinpelissä vuonna 2005.

## Lähteet